Brokkolival, camemberttel göngyölt pulykamell baconos parmezánbundában - Gasztromankó receptek
Brokkolival, camemberttel...
Brokkolival, camemberttel göngyölt pulykamell baconos parmezánbundában recept
2012. október 13. szombat | 0
Szöcsi barátnőmék szülinapi ebédjére készült ez a fogás. Próbáltam valami egészséges finomságot az asztalra varázsolni. Méltatlanul kevés zöldséges ételt készítek, holott a brokkoli megnyerte tetszésemet, meg is fogadtam, többször használom majd ezt a finom, karfiolra hasonlító zöldségfélét.
Érdemes is fogyasztani a benne rejlő tápanyagok miatt, és bizonyos betegségekkel (különösen a rákkal) szembeni védőhatása miatt.
A brokkoli C-vitaminban gazdag, nyersen 115 mg, főzés után 35-90 mg C-vitamin található benne, így már 20 dkg brokkoli elfogyasztása biztosítja napi C-vitamin szükségletünket!
Mi több: a brokkoli kalóriaszegény, 10 dkg brokkoliban mindössze 24 kalória van.
A csirkemellet négy vékony szeletre vágtam és kiklopfoltam, majd sóval, borssal megszórtam.
A parmezánt lereszeltem. A brokkolit sós vízben picit felfőztem, de csak annyira, hogy még roppanós maradjon.
A bacont egymás mellé fektettem, ráhelyeztem a csirkemellet és a hús végébe tettem néhány szelet camembert és brokkolit, majd a szalonnával együtt felgöngyöltem és megforgattam a reszelt parmezánban.
Ezután egy sütőpapírral bélelt sütőtálba helyeztem a húsokat, majd a sütőbe toltam és szép pirosra sütöttem.
← Fokhagymás camembert leves
Kávés habszelet →